देशभर में हो रहे हंगामे की जड़ है टूलकिट. ऐसे में सबसे पहले जानते है कि आखिर ये है क्या और इससे क्या विवाद हो रहा है और किसान आंदोलन से इसका क्या संबंध है.
कृषि कानूनों के खिलाफ चल रहे किसान आंदोलन को तीन महीने होने वाले हैं. किसान अपनी मांगों पर अडिग हैं और प्रदर्शन कर रहे हैं. किसान आंदोलन के साथ साथ कई और मामले सुर्खियों में आ गए हैं. वो मामले इतने बढ़ गए हैं कि उनमें पुलिस कई मामले दर्ज कर चुकी है और कुछ लोगों को गिरफ्तार भी किया गया है. इसी क्रम में एक मामला भी काफी खबरों में है, जिसका नाम है 'टूलकिट मामला'. आपने भी अखबारों या टीवी चैनल पर टूलकिट मामले के बारे में सुना या पढ़ा होगा.
इस मामले में ही पर्यावरण कार्यकर्ता दिशा रवि को भी गिरफ्तार किया गया है, जिसके बाद से सोशल मीडिया से लेकर राजनीतिक गलियारों तक काफी बवाल मचा हुआ है. गिरफ्तारी पर पक्ष और विपक्ष के कई तर्क सामने आ रहे हैं. दिशा रवि को गिरफ्तार करना सही है या गलत, इस पर तो कोर्ट फैसला करेगा. लेकिन सवाल ये खड़ा हो रहा है कि आखिर ये टूलकिट क्या है और इसका किसान आंदोलन से क्या संबंध है, जिसपर विदेश से लेकर भारत तक हंगामा जारी है.
क्या होता है टूलकिट?
देशभर में हो रहे हंगामे की जड़ है टूलकिट. ऐसे में सबसे पहले जानते है कि आखिर ये है क्या और इससे क्या विवाद हो रहा है और किसान आंदोलन से इसका क्या संबंध है. दरअसल, टूलकिट एक तरह का गूगल डॉक्यूमेंट है. टूलकिट एक तरह की फाइल होती है, जिसमें कई तरह की जानकारी समाहित होती है. सीधे शब्दों में कहें तो एक तरह का नोट या डॉक्यूमेंट होता है, जिसमें किसी मामले को लेकर कई जानकारी लिखी होती है. इस डॉक्यूमेंट को इंटरनेट के माध्यम से एक दूसरे को भेजा जाता है या सोशल मीडिया पर किसी चीज का प्रचार किया जाता है.
इसका इस्तेमाल अक्सर आंदोलन या प्रदर्शन में ज्यादा होता है. इसमें जानकारी दी जाती है कि भीड़ का कहां इकट्ठा होना है, कौनसे नारे लगाने हैं और सोशल मीडिया पर किस हैशटैग के साथ अपनी बात रखनी है और किस तरह से आंदोलन को आगे लेकर जाना है. हाल ही में अमेरिका में ब्लैक्स को लेकर हुई प्रदर्शन में भी इसका काफी इस्तेमाल किया गया था. इसमें प्रदर्शन को लेकर काफी जानकारी दी गई थी.
टूलकिट जितना डीटेल्ड और परिपूर्ण होता, लोगों के लिए उतना ही उपयोगी साबित होता है. ये किसी मुद्दे को समझाने के लिए बनाया गया एक गूगल डॉक्यूमेंट है, जिसमें किसी मुद्दे की जानकारी देने के लिए और उससे जुड़े कदम उठाने के लिए विस्तृत सुझाव होते हैं. टूलकिट में आमतौर पर आंदोलन को बढ़ाने के लिए 'एक्शन पॉइंट्स' होते हैं.
किसान आंदोलन से क्या है संबंध?
आपने टूलकिट के बारे में तो जान लिया अब जानते हैं कि आखिर इसका किसान आंदोलन से क्या संबंध है? दरअसल, विदेशों में होने वाले प्रदर्शन की तरह किसान आंदोलन को लेकर भी टूलकिट बनाया गया था. इस विदेश में भी शेयर किया गया था और पर्यावरण एक्टिविस्ट ग्रेटा थनबर्ग ने भी इसे शेयर किया गया था.
कथित तौर पर इसमें भारत की संप्रभुता को लेकर कुछ आपत्तिजनक बातें कही गई थीं, हालांकि ग्रेटा ने उसे डिलीट कर दिया था. इसके बाद ग्रेटा थनबर्ग के खिलाफ मामला दर्ज किया गया था और ग्रेटा ने दूसरा एडिटेड टूलकिट भी शेयर किया था, जो अभी भी है.
इसमें ऐसा क्या लिखा है?
ट्विटर पर ग्रेटा थनबर्ग की ओर से 4 फरवरी को शेयर किया गया एक टूलकिट मौजूद है. यह टूलकिट किसान आंदोलन से संबंधित है. इसमें पहले तो प्रदर्शन और पर्यावरण के बारे में लिखा गया है. इसके बाद इसमें #FarmersProtest #StandWithFarmers के साथ ट्वीट करने के लिए कहा गया है. साथ ही मीडिया हाउस से लेकर भारतीय दूतावास के बाहर प्रदर्शन करने के लिए भी कहा गया था. इसमें @PMOIndia (प्रधानमंत्री कार्यालय), @nstomar (नरेंद्र सिंह तोमर) को टैग करने के लिए भी कहा गया है. हालांकि, ये एडिटेड टूलकिट है.
क्यों हो रही है गिरफ्तारी?
पुलिस ने सोमवार को आरोप लगाया कि ग्रेटा थनबर्ग की ओर से ट्विटर पर किसानों के प्रदर्शन से जुड़ी टूलकिट साझा किए जाने के बाद जलवायु कार्यकर्ता दिशा रवि ने सख्त कानून UAPA के तहत कार्रवाई के डर से स्वीडिश पर्यावरण कार्यकर्ता थनबर्ग को अपने पोस्ट को हटाने के लिए कहा था क्योंकि उस दस्तावेज में उसके नाम का भी जिक्र था. दिल्ली पुलिस का आरोप है कि दिशा टूलकिट में संपादन करके खालिस्तानी ग्रुप को मदद कर रही थी.

देशभर में हो रहे हंगामे की जड़ है टूलकिट. ऐसे में सबसे पहले जानते है कि आखिर ये है क्या और इससे क्या विवाद हो रहा है और किसान आंदोलन से इसका क्या संबंध है. कृषि कानूनों के खिलाफ चल रहे किसान आंदोलन को तीन महीने होने वाले हैं. किसान अपनी मांगों पर अडिग हैं और प्रदर्शन कर रहे हैं. किसान आंदोलन के साथ साथ कई और मामले सुर्खियों में आ गए हैं. वो मामले इतने बढ़ गए हैं कि उनमें पुलिस कई मामले दर्ज कर चुकी है और कुछ लोगों को गिरफ्तार भी किया गया है. इसी क्रम में एक मामला भी काफी खबरों में है, जिसका नाम है 'टूलकिट मामला'. आपने भी अखबारों या टीवी चैनल पर टूलकिट मामले के बारे में सुना या पढ़ा होगा. इस मामले में ही पर्यावरण कार्यकर्ता दिशा रवि को भी गिरफ्तार किया गया है, जिसके बाद से सोशल मीडिया से लेकर राजनीतिक गलियारों तक काफी बवाल मचा हुआ है. गिरफ्तारी पर पक्ष और विपक्ष के कई तर्क सामने आ रहे हैं. दिशा रवि को गिरफ्तार करना सही है या गलत, इस पर तो कोर्ट फैसला करेगा. लेकिन सवाल ये खड़ा हो रहा है कि आखिर ये टूलकिट क्या है और इसका किसान आंदोलन से क्या संबंध है, जिसपर विदेश से लेकर भारत तक हंगामा जारी है. क्या होता है टूलकिट? देशभर में हो रहे हंगामे की जड़ है टूलकिट. ऐसे में सबसे पहले जानते है कि आखिर ये है क्या और इससे क्या विवाद हो रहा है और किसान आंदोलन से इसका क्या संबंध है. दरअसल, टूलकिट एक तरह का गूगल डॉक्यूमेंट है. टूलकिट एक तरह की फाइल होती है, जिसमें कई तरह की जानकारी समाहित होती है. सीधे शब्दों में कहें तो एक तरह का नोट या डॉक्यूमेंट होता है, जिसमें किसी मामले को लेकर कई जानकारी लिखी होती है. इस डॉक्यूमेंट को इंटरनेट के माध्यम से एक दूसरे को भेजा जाता है या सोशल मीडिया पर किसी चीज का प्रचार किया जाता है. इसका इस्तेमाल अक्सर आंदोलन या प्रदर्शन में ज्यादा होता है. इसमें जानकारी दी जाती है कि भीड़ का कहां इकट्ठा होना है, कौनसे नारे लगाने हैं और सोशल मीडिया पर किस हैशटैग के साथ अपनी बात रखनी है और किस तरह से आंदोलन को आगे लेकर जाना है. हाल ही में अमेरिका में ब्लैक्स को लेकर हुई प्रदर्शन में भी इसका काफी इस्तेमाल किया गया था. इसमें प्रदर्शन को लेकर काफी जानकारी दी गई थी. टूलकिट जितना डीटेल्ड और परिपूर्ण होता, लोगों के लिए उतना ही उपयोगी साबित होता है. ये किसी मुद्दे को समझाने के लिए बनाया गया एक गूगल डॉक्यूमेंट है, जिसमें किसी मुद्दे की जानकारी देने के लिए और उससे जुड़े कदम उठाने के लिए विस्तृत सुझाव होते हैं. टूलकिट में आमतौर पर आंदोलन को बढ़ाने के लिए 'एक्शन पॉइंट्स' होते हैं. किसान आंदोलन से क्या है संबंध? आपने टूलकिट के बारे में तो जान लिया अब जानते हैं कि आखिर इसका किसान आंदोलन से क्या संबंध है? दरअसल, विदेशों में होने वाले प्रदर्शन की तरह किसान आंदोलन को लेकर भी टूलकिट बनाया गया था. इस विदेश में भी शेयर किया गया था और पर्यावरण एक्टिविस्ट ग्रेटा थनबर्ग ने भी इसे शेयर किया गया था. कथित तौर पर इसमें भारत की संप्रभुता को लेकर कुछ आपत्तिजनक बातें कही गई थीं, हालांकि ग्रेटा ने उसे डिलीट कर दिया था. इसके बाद ग्रेटा थनबर्ग के खिलाफ मामला दर्ज किया गया था और ग्रेटा ने दूसरा एडिटेड टूलकिट भी शेयर किया था, जो अभी भी है. इसमें ऐसा क्या लिखा है? ट्विटर पर ग्रेटा थनबर्ग की ओर से चार फरवरी को शेयर किया गया एक टूलकिट मौजूद है. यह टूलकिट किसान आंदोलन से संबंधित है. इसमें पहले तो प्रदर्शन और पर्यावरण के बारे में लिखा गया है. इसके बाद इसमें #FarmersProtest #StandWithFarmers के साथ ट्वीट करने के लिए कहा गया है. साथ ही मीडिया हाउस से लेकर भारतीय दूतावास के बाहर प्रदर्शन करने के लिए भी कहा गया था. इसमें @PMOIndia , @nstomar को टैग करने के लिए भी कहा गया है. हालांकि, ये एडिटेड टूलकिट है. क्यों हो रही है गिरफ्तारी? पुलिस ने सोमवार को आरोप लगाया कि ग्रेटा थनबर्ग की ओर से ट्विटर पर किसानों के प्रदर्शन से जुड़ी टूलकिट साझा किए जाने के बाद जलवायु कार्यकर्ता दिशा रवि ने सख्त कानून UAPA के तहत कार्रवाई के डर से स्वीडिश पर्यावरण कार्यकर्ता थनबर्ग को अपने पोस्ट को हटाने के लिए कहा था क्योंकि उस दस्तावेज में उसके नाम का भी जिक्र था. दिल्ली पुलिस का आरोप है कि दिशा टूलकिट में संपादन करके खालिस्तानी ग्रुप को मदद कर रही थी.